Source: http://www.bihon.ro/handbalistii-de-la-csm-isi-incep-luni-cantonamentul/1668652
Timestamp: 2017-10-17 18:48:29+00:00

Document:
Handbaliştii de la CSM îşi încep luni cantonamentul - BIHON
Handbaliştii de la CSM îşi încep luni cantonamentul
la	24. iulie 2016 17:44
Divizionara A de handbal masculin CSM Oradea se află începând de luni într-un stagiu de pregătiri centralizate în staţiunea Ocna Şugătag (judeţul Maramureş).
CSM CSU – Prievidza, în primul tur
Abonații vechi au prioritate la abonamente
Sean Denison a revenit la CSM Oradea
Handbaliştii orădeni vor sta în cantonament până la data de 1 august. Ei vor susţine în această perioadă câte două antrenamente zilnic, unul în aer liber, iar altul în sală, ambele axate pe încărcarea fizică.„Locația este excelentă pentru ceea ce ne-am propus să facem în acest stagiu. La un preț excelent, beneficiem de toate condițiile necesare, inclusiv de recuperare, pentru a ne putea pregăti cum trebuie în vederea noului sezon”, afirmă antrenorul CSM Oradea, Sebastian Tudor.
Lotul deplasat de tehnicianul orădean la Ocna Şugătag cuprinde următorii jucători: Dragoș Nedelcu, George Duma – portari; Georgel Haiduc, Alexandru Pop, Angelo Svoboda – extreme; Cosmin Liberț, Petru Stroe – coordonatori de joc; Răzvan Radu, Răzvan Nițu, Eduard Szilagyi, Elvis Acsinia – interi; Raul Chiș – pivot.
După cum se observă, lotul este serios remaniat faţă de cel din sezonul trecut. CSM Oradea s-a despărţit de Munea, Crăciun şi Clipea, jucători cu experienţă, care s-au transferat la CSM Stau Mare, echipă care şi-a câştigat recent dreptul de a evolua în Liga Naţională, alături de CSM Suceava, după retragerea formaţiilor HCM Minaur Baia Mare şi Energia Târgu Jiu. Echipa noastră i-a transferat în schimb pe Cosmin Liberţ, Petru Stroie, Alexandru Pop şi Raul Chiş. Liberţ (conducător de joc) revine la Oradea, unde s-a format ca jucător, după mai multe sezoane în care a jucat la echipe din Liga Naţională, dar şi din Germania. Stroie evoluează pe acelaşi post şi este un tânăr de viitor, sosit de la CNOT Braşov. Ultimii doi jucători legitimaţi sunt Pop (de la U Cluj-Napoca) şi Chiş (de la CSM 2 Bucureşti).
După toate probabilităţile, CSM Oradea va beneficia în sezonul de acelaşi buget ca în cel precedent. După schimbările din lot, antrenorul Sebastian Tudor va trebui practic să reînceapă de la zero construcţia echipei, aşa cum s-a întâmplat de fiecare dată în ultimele ediţii. Formaţia nu are stabilit un obiectiv precis, deşi tehnicianul orădean şi-ar fi dorit să lupte pentru promovarea în Liga Naţională.
Taguri: cantonament, CSM CSU Oradea, handbal masculin

References: CSM 
 CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM